《七夕》
宋代·廖行之

从昔人传鹊作桥，一年牛女会清宵。
几家乞巧罗瓜果，是处开樽沸管箫。
云雨暂成银汉约，风雷催趁玉晨朝。
凭谁与问支机石，好上仙槎款碧霄。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。